**Опис послова за експерта за израду**

**“Студије изводљивости за оснивање консултанске агенције Савеза општина и градова Републике Српске, за пружање комерцијалних услуга”**

1. **Позадина**

Савез општина и градова Републике Српске, ( у даљем тексту СОГРС) са сједиштем у Бијељини основан је 1998. године. СОГРС је самостално, нестраначко, непрофитно удружење од јавног интереса, у које се добровољно удружују општине и градови ради њихове међусобне сарадње, размјене искуства и заједничког дјеловања, а у циљу остваривања заједничких интереса утврђених статутом СОГРС, законом и другим актима. СОГРС заступа интересе својих чланица пред вишим органима власти, другим органима и организацијама у Републици Српској али и у иностранству.

Чланство у СОГРС је добровољно и чланови СОГРС су све јединице локалне самоуправе у Републици Српској. Према одлуци Министарства управе и локалне самоуправе, СОГРС је удружење од јавног интереса јер његово дјеловање и садржај програма рада, сходно одредби члана 8. и 9. Статута, превазилази интересе чланица и намјењен је интересу јавности, у складу са законом.

Правни основ за оснивање СОГРС је Закон о локалној самоуправи, којим је регулисано да се једнице локалне самоуправе могу удруживати у Савез општина и градова Републике Српске, ради унапређивања и заштите њихових заједничких интереса као и да СОГРС може приступити међународним удружењима локалних власти и сарађивати са одговарајућим удружењима локалних власи у Федерацији БиХ и у иностранству, у складу са законом.

Сарадња СОГРС и виших нивоа власти у Републици Српској огледа се у сарадњи са Владом Републике Српске, са којом СОГРС има потписан Меморандум о сарадњи,односно са министарствима, Народном скупштином Републике Српске и њеним одборима, као и другим републичким органима, организацијам и иинституцијама. СОГРС остварује тијесну и континуирану сарадњу са Савезом опћина и градова Федерације БиХ као и са Сталном конференцијом градова и општина Србије. СОГРС је члан признатих међународних организација, као што су Савјет европских општина и региона (CEMR), Уједињени градови и локалне власти (UCLG) te Мреже асоцијација локалних власти Југоисточне Европе (NALAS).

Организациону структуру СОГРС чине Скупштина, Предсједништво, Предсједник СОГРС, Надзорни одбор, ресорни одбори, генерални секретар и Стручна служба СОГРС.

Савез општина и градова Републике Српске у сарадњи са Мрежом асоцијација локалних власти југо-источне Европе-NALAS, Међународном асоцијацијом водоводних предузећа у сливу ријеке Дунав-реализује пројекат "Регионална мрежа за развој капацитета за услуге водоснабдијевања и санитације (RCDN+)", који има за циљ повећање ефективности и ефикасности водоводних предузећа на западном Балкану, доприносећи бољем пружању услуга већем броју група становништва које имају приступ питкој води и одводњи и испуњавање европских стандарда за животну средину. Пројекат заједнички финансирају Швајцарски државни секретаријат за економске послове (SECO) и Савезно министарство за економску сарадњу и развој Њемачке (BMZ), а реализује се кроз GIZ пројекат “Отворени регионални фонд за југоисточну Европу - модернизација општинских услуга” (ORF ММS).

Као једну од својих пројектних активности у оквиру RCDN+ пројекта, Савез општина и градова Републике Српске, између осталога има за задатак да изради **„Студију изводљивости за оснивање консултанске агенције Савеза општина и градова Републике Српске за пружање комерцијалних услуга ”** која је на финансијски начин подржана кроз RCDN+ пројекат.

1. **Циљ позива**

Циљ позива је да се одабере експерт који ће радити на изради **“Студије изводљивости за оснивање консултанске агенције Савеза општина и градова Републике Српске за пружање комерцијалних услуга ”**

Израда Студије изводљивости за оснивање консултанске агенције за пружање комерцијалних услуга, би требало да покаже оправданост оснивања консултанске агенције за пружање комерцијалних услуга. Онивање консултанске агенције савеза СОГРС треба да доведе до зараде додатних средста, и повећања буџета Савеза општина и градова Републике Српске.

1. **Увод**

Улoгa израде Студије изводљивости јесте да процијени и прецизно дефинише да ли СОГРС треба да оснује консултанску агенцију за пружање комерцијалних услуге да предвиди све предности и ризике током оснивања систeмa, гдје би такође у студију требала да буде укључена и анализа тржишта. Такође у процесу израде Студије изводљивости треба укључити и добре праксе удружења које су основале консултанске фирме за пружање комерцијалних услуга, како би се прикупиле и примјениле добре праксе и искуства.

Оснивање консултанске агенције СОГРС би требало да доведе до зараде додатних средстава и повећања буџета Савеза општина и градова Републике Српске.

1. **Основни циљеви**:

Oснoвнa сврхa Студије извидљивости за оснивање консултанске агенције за пружање комерцијалних услуга Савеза:

* да процијени и прецизно дефинише да ли СОГРС треба да оснује консултанску агенцију

 за пружање комерцијалних услуга;

* да се кроз размјене искустава прикупе добре праксе и искуства са удружењима која су

основала консултантске агенције за пружање комерцијалних услуга;

* да дефинише начин оснивања консултанске агенције и потенцијалне услуге;
* да изради Cost - Benefit анализе;
* да предвиди све предности и ризике током оснивања консултанске агенције;

|  |  |  |  |
| --- | --- | --- | --- |
| **IV.** | **Резултати и временски оквир** |  |  |
|  |  |  |  |  |
| **Када?** |  | **Шта?** | **Ko?** |  |
|  | 04.02.2025 | Објава пројектног задатка и јавног позива на веб сајту СОГРС | СОГРС |  |
|  18.02.2025. | Потписивање уговора са Савезом опшина иградова Републике Српске и консултативни састанак  |  |  |
|  | (1 дан) | СОГРС, експерт |  |
|  18.02.2025 - 17.03.2025 (20 дана од дана потписивања уговора са СОГРС) | Истраживања, проучавањерелевантних докумената и израда Студије изводљивости | Експерт |  |
|  |
|  |
|  |
| 25.03.2025. | Подношење финалне верзије “Студије изводљивости за оснивање консултанске агенције Савеза општина и градова Републике Српске за пружање комерцијалних услуга” према Савезу |  СОГРС |  |
|  |  |  |

**Релевантни документи за експерта:**

* Статут Савеза општина и градова Републике Српске;
* Правилници и други акти Савеза општина и градова Републике Српске;
* Стратешки план СОГРС-а.
* Закон о привредним друштвима Републике Српске;
* Закон о јавним набавкама БиХ;
* Закон о удружењима и фондацијама Републике Српске;
1. **Радни/експертски дани**

За цијели задатак договорени су сљедећи максимални дани:

|  |  |  |  |  |
| --- | --- | --- | --- | --- |
|  | Теренске | Консултације | Истраживање, савјетовање, | Укупно радни дани |
|  | посјете |  | израда планова, |  |
|  |  |  | и докумената |  |
| Експерт | 0 | 2 | 18 | 20 |

**Од експерта се очекује да изради Студију изводљивости за оснивање консултантске агенције СОГРС , која ће обухватити анализу тржишта, процјену економске оправданости, идентификацију ризика и финансијске пројекције. Завршни документ мора бити детаљан, прецизан и заснован на доказима.**

Евентуални трошкови путовања и смјештаја требају бити укључени у достављену понуду. Уговор између Савеза општина и градова Републике Српске и експерта биће потписан у наведеном року.

**VI.** **Профил експерта**

* Пет година радног искуства у области друштвених наука, пословања и администрације и права
* Познавање правног и институционалног оквира у Републици Српској
* Познавање Закона о удружењима и фондацијама
* Познавање рада СОГРС
* Искуство у изради истог или сличног документа у вези са институционалним јачаљем и финансијском одрживости
*  ИТ вјештине: MS Office (Word, Excel, PowerPoint).

Експерт треба да има универзитетску диплому у области релевантној за извршавање пројектног задатка (нпр. друштвене науке, јавна управа, пословна администрација, итд).

Остало: Благовременост, флексибилност, способност рада у кратким роковима, спремност за путовање.

**VII.** **Пријава**

Пријава треба бити достављена на једном од званичних језика у БиХ, најкасније до 13.02.2025. године, путем е-маила, на info@alvrs.com и треба да садржи слједеће дијелове:

* Биографију екперта
* Предложену цијену експерта по дану. Финансијска понуда садржи укупан буџет за извршење задатка, уклјучујући трошкове путовања и смјештаја. Буџет треба бити детаљно представљен за све активности. Цијене треба навести у КМ (бруто износ).

**VIII.** **Критеријуми евалуације и бодовање**

Приједлози ће се оцјењивати на основу профил експерата, стручност и искуства експерата за испуњавање задатака у оквиру овог описа посла и финансијске понуде.

**IX.** **Референтна особа**

Референтна особа за комуникацију у вези овог задатка је координатор пројекта RCDN+ у Савезу општина и градова Републике Српске, Ивана Бојовић

Адреса е-поште: ivanab@alvrs.com

1. **Измјена услова**

Савез општина и градова Републике Српске задржава право да измјени услове Описа послова у било ком тренутку по сопственом нахођењу.

**XI.** **Прихватање и одбијање приједлога**

Савез општина и градова Републике Српске не мора нужно прихватити приједлог најниже цијене или било који приједлог. По свом нахођењу, Савез општина и градова Републике Српске задржава право да одбије било који или све пристигле приједлоге и да прихвати сваки приједлог који сматра повољним, без обзира да ли је то приједлог с најнижом цијеном или не. Савез општина и градова Републике Српске нема обавезу да додјели уговор и задржава право да у било ком тренутку обустави процес подношења приједлога и да се повуче из разговора са свим или било којим од експерата који су одговорили. Савез општина и градова Републике Српске задржава право да прихвати предложену понуду у цјелини или дјелимично, да одбије било коју или све понуде, да се одрекне свих мањих неформалности, неправилности или техничких детаља и да прихвати понуду која се сматра најповољнијом за Савез општина и градова Републике Српске и RCDN+.

**XII.** **Власништво**

Сви материјали, документи и информације припремљени, развијени или прилагођени од стране експерта остају власништво Савеза општина и градова Републике Српске. Експерт се слаже да ниједан дио материјала, докумената и информација не може се репродуковати или дистрибуирати у било којем облику или било којим средствима или похранити у базу података или систем за проналажење, за било које друге сврхе и циљеве од оних који се односе на овај задатак, без претходног одобрења Савеза општина и градова Републике Српске.

**XIII.** **Извјештавање**

Извештај треба да се поднесе најкасније 7 радних дана након усвајања препоруке од стране тијела Савеза, од стране главног експерта.

**XIV.** **Услови и плаћање**

Експерт ће бити ангажован на основу уговора о дјелу, потписан од стране Савеза општина и градова Републике Српске и биће плаћен по подношењу и одобрењу горе наведених резултата. Експерт ће доставити временски распоред (тимесхеетс) из индивидуалних уговора (слиједећи RCDN+ стандардизовани образац у Анексу 2 Описа посла) заједно са испорукама како би се спровело плаћање.

Исплата ће бити заснована на стварном броју радних дана (према достављеном временском распореду) који се улаже за израду производа, али не прелази одобрени број дана.

**XV.** **Евалуација рада**

Извршавање задатака ће бити оцјењено од стране контакт особе из Савеза општина и градова Републике Српске (или других именованих особа) из Савеза општина и градова Републике Српске.